**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO „DĖL klaipėdos miesto savivaldybės tarybos 2015 m. gegužės 28 d. sprendimo nr. T2-102 „dėl atstovų delegavimo į klaipėdos valstybinio jūrų uosto plėtojimo tarybą“ pakeitimo“**

1. **Sprendimo projekto esmė, tikslai ir uždaviniai.**

Savivaldybės tarybos sprendimo projektu siekiama pakeisti Klaipėdos valstybinio jūrų uosto plėtojimo tarybos sudėtį, deleguojant į ją kitą savivaldybės tarybos narį.

Nutrūkus prieš terminą savivaldybės tarybos nario Simono Gentvilo įgaliojimams, vietoj jo į Klaipėdos valstybinio jūrų uosto plėtojimo tarybą būtina deleguoti kitą tarybos narį. Siūloma į minėtą tarybą deleguoti Klaipėdos miesto savivaldybės tarybos narį, Savivaldybės mero pavaduotoją Artūrą Šulcą.

1. **Projekto rengimo priežastys ir kuo vadovaujantis parengtas sprendimo projektas.**

Sprendimo projekto rengimą paskatino Lietuvos Respublikos Vyriausiosios rinkimų komisijos 2016-11-09 sprendimas Nr. Sp-275 „Dėl savivaldybių tarybų narių įgaliojimų nutrūkimo prieš terminą ir šių savivaldybių tarybų narių mandatų naujiems savivaldybių tarybų nariams pripažinimo“. Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 43 punktu, 18 straipsnio 1 dalimi ir Lietuvos Respublikos Vyriausybės 2005-12-20 nutarimo Nr.1356 1 punktu.

1. **Kokių rezultatų laukiama.**

Delegavus į Klaipėdos valstybinio jūrų uosto plėtojimo tarybą kitą Savivaldybės tarybos narį, bus įgyvendintos Lietuvos Respublikos teisės aktų nuostatos ir atnaujinta minėtos tarybos sudėtis.

1. **Sprendimo projekto rengimo metu gauti specialistų vertinimai.**

Nėra.

1. **Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

1. **Galimos teigiamos ar neigiamos sprendimo priėmimo pasekmės.**

Teigiamos pasekmės – atnaujinta Klaipėdos valstybinio jūrų uosto plėtojimo tarybos sudėtis.

Neigiamos pasekmės – nenumatyta.

**PRIDEDAMA.**

1. Teisės aktų, nurodytų sprendimo projekto įžangoje, išrašai,1 lapas.

2. Lietuvos Respublikos Vyriausiosios rinkimų komisijos 2016-11-09 sprendimo Nr. Sp-275 „Dėl savivaldybių tarybų narių įgaliojimų nutrūkimo prieš terminą ir šių savivaldybių tarybų narių mandatų naujiems savivaldybių tarybų nariams pripažinimo“ kopija, 5 lapai;

3. Klaipėdos miesto savivaldybės tarybos 2015-05-28 sprendimo Nr. T2-102, kopija, 1 lapas.

Klaipėdos miesto savivaldybės tarybos ir mero sekretorius Modestas Vitkus

D. Šačkuvienė, tel. 39 61 44